Document ID: 32008R1210

32008R1210
L 328/1
SLUŽBENI LIST EUROPSKE UNIJE
UREDBA VIJEĆA (EZ) br. 1210/2008
od 20. studenoga 2008.
o izmjeni Uredbe (EZ) br. 55/2008 o uvođenju autonomnih trgovinskih povlastica za Republiku Moldovu
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 133.,
uzimajući u obzir prijedlog Komisije,
budući da:
(1)
Uredba Vijeća (EZ) br. 55/2008 (1) (dalje u tekstu „Uredba”) stupila je na snagu 31. siječnja 2008. i primjenjuje se od 1. ožujka 2008. Uredba daje svim proizvodima podrijetlom iz Republike Moldove (dalje u tekstu: „Moldova”) slobodan pristup tržištu Zajednice, osim za određene poljoprivredne proizvode navedene u Prilogu I. Uredbi za koje su dane ograničene koncesije ili u obliku izuzeća od carinskih pristojba u okviru carinskih kvota ili smanjenja carinskih pristojba.
(2)
Tekst članka 14. Uredbe stvorio je jaz između primjene općeg sustava povlastica na koji je Moldova imala pravo do stupanja na snagu Uredbe (EZ) br. 55/2008 i primjene autonomnih trgovinskih povlastica, pri čemu se namjeravalo osigurati nastavak primjene općeg sustava povlastica za sav prihvatljivi izvoz do uvođenja autonomnih trgovinskih povlastica. U skladu s člankom 14., roba obuhvaćena općim sustavom povlastica, koja se izvozila u Zajednicu između stupanja na snagu autonomnih trgovinskih povlastica i početka primjene sustava, ne bi bila obuhvaćena ni jednim sustavom u slučajevima ako kupoprodajni ugovor nije sklopljen prije 31. siječnja 2008. i ako se moglo dokazati da je roba napustila Moldovu najkasnije 31. siječnja 2008. Kako bi se ispravilo ovo stanje, tekst članka 14. treba izmijeniti tako da se odnosi na datum primjene Uredbe, a ne na njezino stupanje na snagu.
(3)
Prilikom pripreme za primjenu Uredbe (EZ) br. 55/2008 i upravljanja kvotama navedenima u njezinom Prilogu I., otkriveno je nekoliko nedosljednosti između opisa kvote i primjenjivih oznaka KN. Kako bi se ispravile te pogreške, riječ „domaćih” treba izbrisati u opisu kvote br. 09.0504, oznaku KN 10 019 099 treba dodati kvoti br. 09.0509, a opis „volumnog udjela stvarnog alkohola ne većim od 15 %“ treba izbrisati u opisu kvote br. 09.0514. Predložene izmjene ne proturječe niti mijenjaju metodologiju korištenu za određivanje iznosa kvota za svaku skupinu proizvoda koja se temeljila na najvećoj realizaciji izvoza 2004.-2006. s godišnjim povećanjima koja odgovaraju mogućim povećanjima proizvodnje i izvoznog kapaciteta Moldove do 2012.
(4)
Uredbu (EZ) br. 55/2008 treba stoga izmijeniti na odgovarajući način.
(5)
Kako bi se osigurala primjena mjera predviđenih ovom Uredbom bez nepotrebne odgode, ova Uredba treba stupiti na snagu sljedećeg dana od dana objave,
DONIJELO JE OVU UREDBU:
Članak 1.
Uredba (EZ) br. 55/2008 mijenja se kako slijedi:
1.
Članak 14. mijenja se kako slijedi:
(a)
u članku 14. stavku 1., uvodnoj rečenici, riječi „stupanja na snagu” zamjenjuju se sljedećim: „datuma primjene”;
(b)
u članku 14. stavku 1. točki (a), stavku 1. točki (b), stavku 2. točki (a), stavku 2. točki (b), stavku 2. točki (c) i stavku 2. točki (d), riječi „datuma stupanja na snagu” zamjenjuju se sljedećim: „datuma primjene”.
2.
Prilog I. zamjenjuje se tekstom koji se nalazi u Prilogu ovoj Uredbi.
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 20. studenoga 2008.

Labels: 3
18
6